Ֆակունդո Ֆերեյրա

**Ֆակունդո Ֆերեյրա** (, ), արգենտինացի պրոֆեսիոնալ ֆուտբոլիստ։ Ներկայումս Բենֆիկայից վարձավճարով հանդես է գալիս Էսպանյոլի կազմում։ Խաղում է կենտրոնական հարձակվողի դիրքում։

## Ակումբային կարիերա
### Բանֆիլդ
Ֆերեյրան Բանֆիլդի ակադեմիայի սան է։ 2008-09 մրցաշրջանում տեղափոխվեց թիմի առաջին կազմ։ Իր առաջին պրոֆեսիոնալ գոլը խփեց 2008 թվականի դեկտեմբերի 6-ին՝ Արխենտինոս Խունիորսի դեմ խաղում։

Հաջորդ անգամ Ֆերեյրան Բանֆիլդի առաջին կազմում դաշտ դուրս եկավ 2010-11 մրցաշրջանում։ Այս մրցաշրջանում նա անցկացրեց 19 հանդիպում՝ դառնալով 6 գոլի հեղինակ և ընդգրկվելով Արգենտինայի առաջնության լավագույն 15 ռմբարկուների ցանկում։ 2011 թվականի հունվարի 3-ին Ֆերեյրան 3 տարով երկարաձգեց իր պայմանագիրը ակումբի հետ։

### Վելես Սարսֆիլդ
2011-12 մրցաշրջանում Բանֆիլդը դուրս մնաց Արգենտինայի բարձրագույն դիվիզիոնից և Ֆերեյրան տեղափոխվեց Վելես Սարսֆիլդ։ Ակումբի հետ նա հաղթեց 2012 թվականի Արգենտինայի առաջնության առաջին շրջանը՝ առաջնության լավագույն ռմբարկուի տիտղոսը 13 գոլով կիսելով Իգնասիո Սկոկոյի հետ։ Նա նաև մասնակցեց 2012-13 մրցաշրջանի Արգենտինայի սուպերեզրափակչին, որում Վելեսը պարտության մատնեց Նյուելս Օլդ Բոյզին։

### Շախտյոր Դոնեցկ
2013 թվականի հուլիսի 9-ին Ֆերեյրան 5 տարվա պայմանագիր կնքեց Շախտյոր Դոնեցկի հետ։ Ակումբը նրա համար վճարեց 9 միլիոն դոլլար։ Իր դեբյուտը նշեց Գովերլայի դեմ խաղում։ Իր առաջին գոլը Շախտյորի կազմում խփեց 2013 թվականի սեպտեմբերի 21-ին՝ Վորսկլայի դեմ խաղում։ Իր առաջին մրցաշրջանում Ֆերեյրան քիչ խաղաժամանակ էր ստանում և անցկացրեց ընդամենը 5 հանդիպում թիմի մեկնարկային կազմում, սակայն դարձավ 6 գոլի հեղինակ, իսկ Շախտյորը հաղթեց իր պատմության մեջ 9-րդ անգամ հաղթեց Ուկրաինայի առաջնությունը։

Իր դեբյուտը եվրոգավաթներում Ֆերեյրան նշեց 2013 թվականի հոկտեմբերի 2-ին՝ Չեմպիոնների լիգայի Մանչեսթեր Յունայթեդի եմ խաղում։ Իր առաջին գոլը եվրոգավաթներում խփեց 2016 թվականի փետրվարի 25-ին՝ Եվրոպայի Լիգայի Շալկե 04-ի դեմ խաղում։

2014 թվականի հուլիսի 20-ին՝ Օլիմպիկ Լիոնի դեմ ընկերական խաղից հետո Ֆերեյրան 5 թիմակիցների հետ հրաժարվեց վերադառնալ Ուկրաինա՝ քաղաքացիական պատերազմի պատճառով սեփական անվտանգությունից ելնելով։ Շախտյորի մարզաբազան տեղափոխեցին և Ֆերեյրան վերադարձավ Ուկրաինա։

2014 թվականի օգոստոսի 3-ին Ֆերեյրան 1 տարվա վարձավճարով տեղափոխվեց Նյուքասլ Յունայթեդ։ Այնուամենայնիվ, նա Նյուքասլի առաջին կազմում այդպես էլ դաշտ դուրս չեկավ և վարձավճարի ավարտից հետո վերադարձավ Շախտյոր։ Ֆերեյրան շարունակեց հանդես գալ ուկրաինական ակումբի կազմում՝ անցկացնելով 115 հանդիպում՝ դառնալով 60 գոլի և 12 գոլային փոխանցման հեղինակ։

### Բենֆիկա
2018 թվականի հունիսի 6-ին Ֆերեյրան 4 տարվա պայմանագիր կնքեց Բենֆիկայի հետ։ Իր դեբյուտը նշեց օգոստոսի 7-ին՝ Չեմպիոնների Լիգայի որակավորման երրորդ փուլի Ֆեներբահչեի դեմ խաղում։ Առաջին հանդիպումը Պորտուգալիայի առաջնությունում անցկացրեց օգոստոսի 10-ին՝ Վիտորիա Գիմարայնշի դեմ խաղում։ Իր առաջին գոլը խփեց օգոստոսի 18-ին՝ Բոավիշտայի դեմ խաղում։ 2018-19 մրցաշրջանում Ֆերեյրան անցկացրեց 9 հանդիպում՝ դառնալով 1 գոլի հեղինակ, իսկ Բենֆիկան հաղթեց Պորտուգալիայի առաջնությունը։

2019 թվականի հունվարի 31-ին Ֆերեյրան 1.5 տարվա վարձավճարով միացավ Էսպանյոլին։ Իր դեբյուտը Լա Լիգայում նշեց փետրվարի 3-ին՝ փոխարինելով Սերխիո Գարսիային Վիլյառեալի դեմ խաղում։ Իր առաջին գոլը խփեց մարտի 8-ին՝ Ատլետիկ Բիլբաոյի դեմ խաղում։ Հուլիսի 25-ին Ֆերեյրան 2 գոլի և 1 գոլային փոխանցման հեղինակ դարձավ Եվրոպայի Լիգայի որակավորման երրորդ փուլի Ստյարնանի դեմ խաղում։

## Միջազգային կարիերա
Ֆերեյրան ներկայացրել է Արգենտինան մինչև 20 տարեկանների երիտասարդական հավաքականի կազմում։ Մ20 հավաքականի կազմում նա մասնակցեց 2011 թվականի Հարավային Ամերիկայի առաջնությանը՝ դառնալով գավաթի միացյալ լավագույն ռմբարկուն և օգնելով իր թիմին զբաղեցնել 3-րդ հորիզոնականը։ Նա նաև մասնակցեց 2011 թվականի Մ20 աշխարհի առաջնությանը։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 17-ի դրությամբ*

## Նվաճումներ
### Ակումբային
**Վելես Սարսֆիլդ**

*Արգենտինայի առաջնություն. 2012 առաջին շրջան, 2012–13 սուպերեզրափակիչ

**Շախտյոր Դոնեցկ**

*Ուկրաինայի առաջնություն. 2013–14, 2016–17, 2017–18
*Ուկրաինայի գավաթ. 2015–16, 2016–17, 2017–18
*Ուկրաինայի սուպերգավաթ. 2014, 2015, 2017

**Բենֆիկա**

* Պորտուգալիայի առաջնություն. 2018–19

### Միջազգային
**Արգենտինա Մ20**
* Հարավային Ամերիկայի Մ20 առաջնություն. երրորդ տեղ. 2011

### Անհատական
* Արգենտինայի առաջնության լավագույն ռմբարկու. 2012 առաջին շրջան
*Ուկրաինայի առաջնության լավագույն ռմբարկու. 2017–18

## Ծանոթագրություններ

## Արտաքին հղումներ
* Ֆերեյրայի պաշտոնական Ինստագրամի էջը
* Ֆերեյրան transfermarkt-ում
* Ֆերեյրան soccerbase.com-ում
* Ֆերեյրան WhoScored.com կայքում
* Ֆերեյրան Էսպանյոլի պաշտոնական կայքում 
* Ֆերեյրան Պրեմիեր Լիգայի պաշտոնական կայքում
* Ֆերեյրան ՈՒԵՖԱ-ի պաշտոնական կայքում
* Ֆերեյրան ՖԻՖԱ-ի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բանֆիլդի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Վելես Սարսֆիլդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ